CELEX: 32020D1403
Language: bg
Date: 2020-09-29 00:00:00
Title: Решение (ОВППС) 2020/1403 на Комитета по политика и сигурност от 29 септември 2020 година за изменение на Решение (ОВППС) 2018/726 за назначаване на ръководител на мисията на Европейския съюз по линия на ОПСО в Нигер (EUCAP Sahel Niger) (EUCAP Sahel Niger/1/2020)

6.10.2020   
               
               
                  BG
               
               
                  Официален вестник на Европейския съюз
               
               
                  L 324/63
               
            
         РЕШЕНИЕ (ОВППС) 2020/1403 НА КОМИТЕТА ПО ПОЛИТИКА И СИГУРНОСТ
         от 29 септември 2020 година
         за изменение на Решение (ОВППС) 2018/726 за назначаване на ръководител на мисията на Европейския съюз по линия на ОПСО в Нигер (EUCAP Sahel Niger) (EUCAP Sahel Niger/1/2020)
         КОМИТЕТЪТ ПО ПОЛИТИКА И СИГУРНОСТ,
         като взе предвид Договора за Европейския съюз, и по-специално член 38, трета алинея от него,
         като взе предвид Решение 2012/392/ОВППС на Съвета от 16 юли 2012 г. относно мисия на Европейския съюз по линия на ОПСО в Нигер (EUCAP Sahel Niger) (1), и по-специално член 9, параграф 1 от него,
         като има предвид, че:
         
                     (1)
                  
                  
                     По силата на член 9, параграф 1 от Решение 2012/392/ ОВППС Комитетът по политика и сигурност (КПС) е оправомощен, в съответствие с член 38, трета алинея от Договора, да взема необходимите решения с цел упражняване на политически контрол и стратегическо ръководство на мисията на Европейския съюз по линия на ОПСО в Нигер (EUCAP Sahel Niger), включително решението за назначаване на ръководител на мисията.
                  
               
                     (2)
                  
                  
                     На 2 май 2018 г. КПС прие Решение (ОВППС) 2018/726 (2), с което назначи г-н Frank VAN DER MUEREN за ръководител на мисията EUCAP Sahel Niger от 1 май 2018 г., без да посочи крайна дата на мандата му.
                  
               
                     (3)
                  
                  
                     За да се осигури последователност при назначенията и ротацията на ръководителите на мисии, крайната дата на мандата на ръководителя на мисията следва да бъде включена в съответното решение на КПС.
                  
               
                     (4)
                  
                  
                     Върховният представител на Съюза по въпросите на външните работи и политиката на сигурност предложи мандатът на Frank VAN DER MUEREN като ръководител на мисията EUCAP Sahel Niger да изтича на 15 януари 2021 г.
                  
               
                     (5)
                  
                  
                     Поради това следва Решение (ОВППС) 2018/726 да бъде съответно изменено,
                  
               ПРИЕ НАСТОЯЩОТО РЕШЕНИЕ:
         
            Член 1
            Член 1 от Решение (ОВППС) 2018/726 на КПС се изменя, както следва:
            
               
                  „Член 1
                  Г-н Frank VAN DER MUEREN се назначава за ръководител на мисията на Европейския съюз по линия на ОПСО в Нигер (EUCAP Sahel Niger) за периода от 1 май 2018 г. до 15 януари 2021 г.“
               
            
         
         
            Член 2
            Настоящото решение влиза в сила в деня на приемането му.
            То се прилага, считано от 1 октомври 2020 г.
         
         
            Съставено в Брюксел на 29 септември 2020 година.
            
               
                  За Комитета по политика и сигурност
               
               
                  Председател
               
               S. FROM-EMMESBERGER
            
         
         
            (1)  ОВ L 187, 17.7.2012 г., стр. 48.
         
            (2)  Решение (ОВППС) 2018/726 на Комитета по политика и сигурност от 2 май 2018 г. за назначаване на ръководител на мисията на Европейския съюз по линия на ОПСО в Нигер (EUCAP Sahel Niger) (EUCAP Sahel Niger/1/2018) (ОВ L 122, 17.5.2018 г., стр. 32).